EkBass/fiwiki-20250220-pages-articles huggingface dataset:
Voittamaton (vuoden 1956 elokuva)

Voittamaton on intialainen elokuva vuodelta 1956. Se on keskimmäinen osa Satyajit Rayn ohjaamasta Bibhutibhushan Bandopadhyayn romaaneihin perustuvasta Apu-trilogiasta. Se kertoo päähenkilönsä, Apu-pojan nuoruusiästä Bengalissa 1920-luvulla. ==Tarina== Voittamaton jatkaa Apu-pojan tarinaa siitä, mihin se jäi Tien laulussa. Nyt Apun perhe muuttaa Benaresin pyhään kaupunkiin, jossa isä sairastuu. Hän uskoo kylpyjen pyhässä Ganges-virrassa auttavan, mutta ne vain pahentavat hänen tilaansa. Samaan aikaan Apu saa stipendin Kalkutan yliopistoon, mutta äiti haluaisi hänen jäävän kotiin ja opiskelevan papiksi, kuten suvussa on tapana. ==Vastaanotto== Elokuva sai Venetsian elokuvajuhlilla Kultaisen leijonan 1957 ja oli Bafta-ehdokkaana 1958.Awards All Movie == Lähteet == Luokka:Vuoden 1956 intialaiset elokuvat Luokka:Intialaiset draamaelokuvat Luokka:Satyajit Rayn ohjaamat elokuvat Luokka:Bengalinkieliset elokuvat Luokka:Intialaiset mustavalkoelokuvat Luokka:Elokuvat terveydenhoidosta Luokka:Elokuvat köyhyydestä
Lerikin piirikunta

Lerikin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1084 neliökilometriä. Asukkaita on 75 200 henkeä (vuonna 2010). Lerikin piiri sijaitsee Azerbaidžanin tasavallan kaakkoisosassa. Se rajoittuu luoteessa Yardımlın, koillisessa Masallın, idässä Lənkəranin ja kaakossa Astaran piireihin sekä lounaassa Iraniin. Piirin keskus on Lerikin taajama. Kuntia on kaikkiaan 99 ja kyliä 161. Kaupunkiväestön osuus on 9,8 % (vuonna 2010). Vuoden 2009 väestönlaskennan mukaan piirin asukkaista 96,9 % on azereja ja 3,1 % tališeja. Seudun pääelinkeino on maatalous, joka on erikoistunut karjanhoitoon sekä viljan, vihannesten, perunan ja hedelmien viljelyyn. Lisäksi on pienimuotoista elintarviketeollisuutta. Paikallislehtenä ilmestyy Lerik. ==Lähteet== ==Aiheesta muualla== * Lerikin piirin sivusto * Azerbaidjan: Territorial and administrative units , , *
Päiviä ja öitä metsässä

Päiviä ja öitä metsässä on intialainen elokuva vuodelta 1969. Se kertoo neljästä lomaa viettävästä intialaisen keskiluokan edustajista. Se esitettiin Berliinin elokuvafestivaaleilla 1972.Awards All Movie == Näyttelijät == == Lähteet == Luokka:Vuoden 1969 intialaiset elokuvat Luokka:Intialaiset draamaelokuvat Luokka:Intialaiset romaaneihin perustuvat elokuvat Luokka:Satyajit Rayn ohjaamat elokuvat Luokka:Bengalinkieliset elokuvat Luokka:Intialaiset mustavalkoelokuvat
Jimmy Theodore

Jimmy Theodore on yhdysvaltalainen ääninäyttelijä, joka tunnetaan pääosin rooleistaan englanniksi dubatuissa animesarjoissa ja elokuvissa. ==Ura== Theodore aloitti animaatioiden parissa vuonna 1994 tehden aluksi sivuääniä elokuvaan Royal Space Force: The Wings of Honneamise ja OVAan Moldiver.Rudy Luzion CrystalAcids Viitattu 26.12.2010 Vuotta myöhemmin hän teki animaatioiden lisäksi myös vierasroolin Power Rangersissa ollessaan jakson verran Slotskyn äänenä ja kahden jakson verran toisen Plague Patrol jäsenen äänenä. Samaan aikaan Theodorella oli pieni äänirooleja televisiosarjoissa Masked Rider ja Big Bad Beetleborgs. Vuosina 1996–1998 Theodore oli Street Fighteriin pohjautuvissa animeprojekteissa mukana. Vuonna 1996 julkaistussa elokuvassa Street Fighter II: The Animated Movie hänellä oli sivurooli etsivänä. Vuotta myöhemmin Theodore sai toimia pääroolissa Street Fighter II V animesarjassa Ken Mastersin roolissa. == Lähteet == Luokka:Yhdysvaltalaiset ääninäyttelijät Luokka:Syntymävuosi puuttuu Luokka:Elävät henkilöt
Signature

Signature on Moya Brennanin seitsemäs sooloalbumi. Se julkaistiin 6. lokakuuta 2006 Irlannissa, Isossa-Britanniassa ja Hollannissa. Maailmanlaajuisesti se oli tarkoitus julkaista jo vuoden 2007 alussa, mutta julkaisua jouduttiin lykkäämään syyskuun 25. päivään asti. == Kappaleet == # # # # # # # # # # # # # == Singlet == # ”No One Talks” # ”Merry-Go-Round” == Arvostelut == * CD Universe: CD Universe * Christianity Today: Christianity Today == Aiheesta muualla == * Signature discogs.com -sivustolla == Lähteet == Luokka:Vuoden 2006 albumit Luokka:Irlantilaiset rockalbumit
Katkera rakkaus

Katkera rakkaus (, Awāra) on intialainen, hindinkielinen elokuva vuodelta 1951. Sen ohjasi, tuotti ja pääosaa näytteli Raj Kapoor. Se kertoo tuomari- isänsä hyljeksimästä pojasta, joka päätyy kadulle elättämään itsensä pikkurikoksilla. Elokuva on ensimmäinen, jossa Raj Kapoor esittää kulkurihahmo Rajua, johon hän sai vaikutteita Charles Chaplinilta.Awara University of Iowa Elokuvasta on Suomessa esitetty lyhyt, kestoltaan 100-minuuttinen versio. == Rooleissa == == Lähteet == Luokka:Vuoden 1951 intialaiset elokuvat Luokka:Intialaiset romanttiset draamakomediaelokuvat Luokka:Intialaiset elokuvamusikaalit Luokka:Intialaiset mustavalkoelokuvat Luokka:Hindinkieliset elokuvat Luokka:Raj Kapoorin ohjaamat elokuvat Luokka:Elokuvat köyhyydestä
Awara

Awara () on Japanin kaupunki Honshūn saarella Chūbun tai Hokurikun alueella Fukuin prefektuurissa. Se sijaitsee Japaninmeren rannikolla prefektuurin pohjoisosassa. Kaupungin eteläosat ovat alankoa, pohjoisosat kuuluvat Kaetsun ylänköön ja idässä kaupungin alue nousee Kariyasuvuorelle. Ylänköalueella sijaitsee Kitagatajärvi. Pohjoisessa kaupunki rajautuu Ishikawan prefektuuriin. Awarassa on 27 805 asukasta (heinäkuussa 2020) ja sen pinta-ala on 116,98 neliökilometriä. Awaran kaupunki perustettiin vuonna 2004 liittämällä yhteen Awaran ja Kanazun maaseutukaupungit. Asutus seudulla on vanhaa, ja sieltä on löydetty muun muassa jōmon-kauden arkeologinen kohde. Kanazun alue kehittyi Edo-kaudella Hokuriku-kaidō-tiereitin postiasemana, Awara puolestaan 1800-luvun lopulta lähtien kylpyläkaupunkina Awara-onsenin kuuman lähteen ympärille. Merkittäviä elinkeinoja ovat kone-, paperi- ja tekstiiliteollisuus; maaseutualueilla viljellään riisin lisäksi hedelmiä, kuten omenapäärynöitä, meloneja ja vesimeloneja. Awara-onsenin lisäksi kaupungin nähtävyyksiin kuuluvat Yoshizaki-gobōn temppelinrauniot ja Kitagatajärven iirispuutarha. Osa kaupungin alueesta kuuluu Echizenin–Kaga- kaiganin puolikansallispuistoon. Awaraa palvelevat JR Nishi-Nihonin Hokuriku- päälinja ja Echizen-rautateiden Mikuni-Awara-linja. == Kuvia == Tiedosto:Shogonji, Awara, Fukui.JPG|Shōgon-jin temppeli Tiedosto:Kitagatako and boat.jpg|Huviveneitä Kitagatajärvellä Tiedosto:Baisan Monpon tomb.jpg|Munkki Baisan Monponin hauta Tiedosto:AWARA YUNOMACHI STATION zenkei.jpeg|Awara-Yunomachin rautatieasema == Lähteet == == Aiheesta muualla == * Kaupungin internetsivut Luokka:Fukuin prefektuurin kaupungit
Nykyaikainen viisiottelu kesäolympialaisissa 1952 – miesten joukkuekilpailu

Nykyaikaisen viisiottelun joukkuekilpailuun Helsingin olympiakisoissa osallistui 16 joukkuetta. Kuhunkin joukkueeseen kuului kolme urheilijaa. Pisteet laskettiin kuten henkilökohtaisessakin kilpailussa kilpailijoiden henkilökohtaisista sijoituksista, kuitenkin siten, että kilpailijoiden, jotka osallistuivat pelkästään henkilökohtaiseen kilpailuun, sijoituksilla ei ollut merkitystä joukkuekilpailussa. Saksan yksi kilpailija keskeytti, joten maa ei saanut joukkuetulosta. == Mitalistit == Kultaa: Kultaa: Hopeaa: Hopeaa: Pronssia: Pronssia: Gábor Benedek 37 István Szondy 40 Aladár Kovácsi 89 166 Lars Hall 32 Torsten Lindqvist 72 Claes Egnell 78 182 Olavi Mannonen 60 Lauri Vilkko 61 Olavi Rokka 92 213 ===Pisteet=== # Joukkue Pist 1 Unkari 166 21 16 45 46 38 2 Ruotsi 182 18 16 68 29 51 3 Suomi 213 38 90 30 27 28 4 Yhdysvallat 215 27 50 41 49 48 5 Neuvostoliitto 293 76 69 81 37 30 6 Brasilia 313 94 42 70 34 73 7 Chile 336 77 42 46 90 81 8 Argentiina 355 53 98 52 75 77 9 Sveitsi 356 77 69 64 87 59 10 Iso-Britannia 373 72 101 74 77 49 11 Italia 427 91 92 66 71 107 12 Ranska 441 107 80 90 99 65 13 Uruguay 495 101 114 84 113 83 14 Meksiko 524 98 119 121 69 117 15 Portugali 546 96 86 103 132 129 Nc Saksa DNF 129 92 ==Lähteet== * Tulokset puolan kielellä Luokka:Nykyaikainen viisiottelu kesäolympialaisissa 1952
Bab el hadid

Bab el hadid (, suom. Keskusasema) on egyptiläinen elokuva vuodelta 1958. Sitä on esitetty Suomen televisiossa nimellä Keskusasema. Siinä ohjaaja Youssef Chahine käyttää Kairon keskusasemalla työskenteleviä ihmisiä vertauskuvana kertomassa Egyptin yhteiskunnasta. Elokuva oli ehdokkaana Kultaiseen karhuun Berliinin elokuvajuhlilla. == Lähteet == Luokka:Vuoden 1958 elokuvat Luokka:Egyptiläiset elokuvat Luokka:Draamaelokuvat
Douglas A-26 Invader

Douglas A-26 Invader oli yhdysvaltalainen kaksimoottorinen rynnäkköpommituskone. Konetyypin ensilento tapahtui vuonna 1942 ja otettiin käyttöön vuonna 1945, jolloin se osallistui toisen maailmansodan lopputaisteluihin. Yhdysvaltain ilmavoimat poisti konetyypin käytöstä vuonna 1972, mutta Kolumbian ilmavoimat käytti konetta vielä vuoteen 1980. Konetyypin suunnittelivat Ed Heinemann, Ted R. Smith sekä Robert Donovan. Sen edeltäjä oli A-20 Havoc, joka oli myös Neuvostoliiton käytössä vuokraus- ja lainauslain nojalla (Lend-Lease). Muun muassa Suomessa A-20 Havoc tunnettiin nimellä "Boston". Profiilikuvissa koneet näyttävätkin paljolti toisiltaan. Vertailun vuoksi mainittakoon Invaderin olleen muotoilultaan hieman Havocia/Bostonia "kulmikkaampi". A-26 osallistui useisiin aseellisiin selkkauksiin usealla mantereella Korean sodasta lähtien aina Vietnamin sotaan saakka. Se oli mukana muun muassa Sikojenlahden maihinnousussa ennen Kuuban ohjuskriisiä ja Biafran sodassa. Konetyyppi tunnettiin vuosina 1948–1965 tunnuksella B-26, joka saattaa varsin herkästi aiheuttaa sekaannusta. Myös Martin B-26 Marauder oli liittoutuneiden suosima kaksimoottorinen matalapommituskone. Lisäksi molemmat käyttivät samantyyppistä voimanlähdettä, 2 000 hevosvoiman (1 491 kW) Pratt & Whitney R-2800 "Double Wasp" -kaksirivistä tähtimoottoria. Koneen siivet olivat niin sanotut trapetsimuotoiset keskitasot, sillä siipien kiinnitys on rungon keskellä. Korkeusvakain sijaitsi perässä rungon yllä sivuvakaimen läheisyydessä. Kehitysversiosta riippuen koneen huippunopeus oli 570–610 km/h ja toimintamatka 2 300 km. Lakikorkeus oli noin 6 700 m. Koneen kiinteästi eteenpäin ampuva aseistuksen muodosti mallista riippuen 4–8 kpl 12,7 mm Browning M2 -konekiväärejä. Näiden lisäksi siipien alle voitiin asentaa kahdeksan Browning M2 -konekivääriä neljässä kaksoispakassa. Puolustusaseistuksen muodostivat kaksi asetornia, joista toinen oli sijoitettu koneen katolle ja toinen koneen pohjaan pommikuilun taakse. Kummassakin oli kaksi 12,7 mm Browning M2 -konekivääriä. Loppusarjan koneiden ylätorni voitiin lukita ampumaan eteenpäin jolloin eteenpäin ampuvan aseistuksen muodosti jopa 18 Browning M2 -konekivääriä.David Donald, American warplanes of world II Asekuormaa kone kykeni kantamaan yhteensä 8 000 paunaa (3 600 kg): 6 000 paunaa (2 700 kg) pommeja sisäisesti, sekä 2 000 paunaa (n. 900 kg) ulkoisesti. Ulkoiseen aseistukseen kuuluivat myös raketit. Konetta käytettiin myös ns. vesipommittajana palonsammutukseen, sekä CIA:n suorittamiin salaisiin operaatioihin, jotka toteutettiin ilman ilmavoimien tunnuksia. == Lähteet == *David Donald, American warplanes of world II === Viitteet === ==Aiheesta muualla== *http://www.warbirdalley.com/a26.htm *http://www.wordiq.com/definition/A-26_Invader *http://www.militaryfactory.com/aircraft/detail.asp?aircraft_id=91 *http://www.world-war-2-planes.com/Douglas-A-26-Invader.html *http://plane.spottingworld.com/A-26_Invader A-26 Invader Luokka:Yhdysvaltalaiset pommikoneet Luokka:1940-luvun pommikoneet Luokka:Yhdysvaltalaiset rynnäkkökoneet Luokka:1940-luvun rynnäkkökoneet
Wolfgang Rottmann

Wolfgang Rottmann (s. 15. toukokuuta 1973 Altenmarkt im Pongau) on itävaltalainen entinen ampumahiihtäjä. Rottmann saavutti Oslon MM-kilpailuissa 2000 kultaa normaalimatkalta. Hän voitti 35,0 sekunnilla toiseksi tulleen Ludwig Gredlerin, kolmanneksi tullut Frank Luck hävisi Rottmannille yli minuutin. Maailmancupissa Rottmann on voittanut yhden osakilpailun. Vuoden 2006 talviolympialaisissa Rottmann jäi kiinni dopingista ja KOK antoi Rottmannille ikuisen kilpailukiellon. == Lähteet == * Luokka:Itävaltalaiset ampumahiihtäjät Luokka:Vuonna 1973 syntyneet Luokka:Elävät henkilöt Luokka:Dopingrikkomuksesta tuomitut itävaltalaiset Luokka:Dopingrikkomuksesta tuomitut ampumahiihtäjät
Paroni Munchhausenin uskomattomat seikkailut

Paroni Munchhausenin uskomattomat seikkailut () on tšekkoslovakialainen elokuva vuodelta 1961. Siinä on yhdistetty animaatiota ja elävien näyttelijöiden kuvausta. Elokuvan visuaalinen ilme on omintakeinen ja vahvasti tyylitelty. Elokuva voitti Locarnon elokuvajuhlilla vuonna 1962 hopeaa. Elokuvasta on digitaalisesti restauroitu versio jonka ensi-ilta oli Telluriden elokuvajuhlissa 6. syyskuuta 2016. == Katso myös == * Paroni von Münchhausen == Lähteet == == Aiheesta muualla == * * Luokka:Vuoden 1961 elokuvat Luokka:Tšekkoslovakialaiset elokuvat Luokka:Fantasiaelokuvat
Bhumika

Bhumika (suomeksi ”Rooli”) on intialainen elokuva vuodelta 1977. Suomessa sitä on esitetty televisiossa nimellä Tähtirooli. Se on melodraama, joka kertoo intialaisen elokuvatähden elämästä ja urasta. Se perustuu marathi-näyttelijän muistelmiin.Bhumika Bhumika voitti kaksi Kansallista elokuvapalkintoa ja Filmfare-palkinnon parhaasta elokuvasta. == Näyttelijät == == Lähteet == Luokka:Vuoden 1977 intialaiset elokuvat Luokka:Melodraamat Luokka:Hindinkieliset elokuvat
Felix E. Feist

Felix E. Feist (28. helmikuuta 1910 New York, New York, Yhdysvallat – 2. syyskuuta 1965) oli yhdysvaltalainen elokuva- ja televisio-ohjaaja. Feistin isä työskenteli MGM-yhtiössä myyntijohtajana. Feist opiskeli Columbian yliopistossa. Hänen merkittävimpinä ohjauksinaan pidetään elokuvaa Deluge (1933), hänen käsikirjoittamiaan ja ohjaamiaan film noir -elokuvia Paholaisen kyydissä (The Devil Thumbs a Ride, 1947) ja Uhka (The Threat, 1949) sekä Curt Siodmakin tieteistarinan Toisen miehen tahto (Donovan's Brain, 1953) toisen elokuvaversion ohjausta. Hän ohjasi Judy Garlandia ja Deanna Durbinia heidän ensimmäisissä merkittävissä elokuvaesiintymissään, lyhytelokuvassa Every Sunday. Feistin poikapuoli on fantasiakirjailija Raymond E. Feist. ==Filmografia== * The Sea Bat, 1930 * Football Footwork, 1932 * Deluge, 1933 * My Grandfather's Clock, 1934 * Strikes and Spares, 1934 * MGM's March on in 1934-1935 with Metro Goldwyn Mayer: Convention of the Century Football Teamwork, 1935 * Every Sunday, 1936 * Hollywood Extra!, 1936 * Hollywood - The Second Step, 1936 * How to Train a Dog, 1936 * How to Vote, 1936 * How to Be a Detective, 1936 * The Romance of Digestion, 1937 * Give Till It Hurts, 1937 * Decathlon Champion: The Story of Glenn Morris, 1937 * What Do You Think? (Number Two), 1937 * The Magician's Daughter, 1938 * Follow the Arrow, 1938 * Double Diving, 1939 * Happily Buried, 1939 * Prophet Without Honor, 1939 * Radio Hams, 1939 * Take a Cue, 1939 * Set 'em Up, 1939 * Let's Talk Turkey, 1939 * Pound Foolish, 1940 * Golden Gloves, 1940 * Dreams, 1940 * All by Myself, 1943 * You're a Lucky Fellow, 1943 * Mr. Smith, 1943 * Nuoruuden rytmiä (Pardon My Rhythm), 1944 * This Is the Life, 1944 * Reckless Age, 1944 * George White's Scandals, 1945 * The Devil Thumbs a Ride, 1947 * The Winner's Circle, 1948 * The Threat, 1949 * Guilty of Treason, 1950 * The Golden Gloves Story, 1950 * The Man Who Cheated Himself, 1950 * Fixin' Fool, 1951 * Tomorrow Is Another Day, 1951 * The Basketball Fix, 1951 * Suurten metsien miehet (The Big Trees), 1952 * Vaarallinen nainen (This Woman Is Dangerous), 1952 * Babes in Bagdad, 1952 * Battles of Chief Pontiac, 1952 * The Man Behind the Gun (San Pedron kapinoitsijat), 1953 * Toisen miehen tahto (Donovan's Brain), 1953 * Tripoliin merirosvot (Pirates of Tripoli), 1954 ==Aiheesta muualla== * Luokka:Yhdysvaltalaiset elokuvaohjaajat Luokka:Yhdysvaltalaiset käsikirjoittajat Luokka:Vuonna 1910 syntyneet Luokka:Vuonna 1965 kuolleet
Astaran piirikunta

Astaran piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 616 neliökilometriä. Asukkaita on 97 200 henkeä (vuonna 2010). Astaran piiri sijaitsee Kaspianmeren rannalla Azerbaidžanin tasavallan kaakkoisosassa. Se rajoittuu pohjoisessa Lerikin ja Lənkəranin piireihin sekä etelässä ja lännessä Iraniin. Piirin keskus on Astaran kaupunki. Toinen huomattavampi paikkakunta on Kijabən taajama. Kuntia on yhteensä 49 ja kyliä 90. Kaupunkiväestön osuus on 21,3 % (vuonna 2010). Vuoden 2009 väestönlaskennan mukaan piirin asukkaista 60,2 % on azereja ja 39,7 % tališeja. Seudun pääelinkeino on maatalous, joka on erikoistunut vihannesten, hedelmien, teen, riisin ja perunan viljelyyn sekä karjanhoitoon. Lisäksi on elintarviketeollisuutta sekä kansainvälistä tavaraliikennettä palvelevia yrityksiä. Piirin kautta kulkee Bakun ja Iranin rajan välinen maantie ja rautatie. Paikallislehtenä ilmestyy Astara. ==Lähteet== ==Aiheesta muualla== * Astaran piirin sivusto * Azerbaidjan: Territorial and administrative units , , *
Lənkəranin piirikunta

Lənkəranin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1539 neliökilometriä. Asukkaita on 207 600 henkeä (vuonna 2010). Lənkəranin piiri sijaitsee Kaspianmeren rannalla Azerbaidžanin tasavallan kaakkoisosassa. Se rajoittuu pohjoisessa Masallın, lännessä Lerikin ja etelässä Astaran piireihin. Piirin keskus on Lənkəranin kaupunki, joka ei kuitenkaan kuulu itse piiriin vaan on hallinnollisesti erillinen yksikkönsä. Muita huomattavampia paikkakuntia ovat Limanin kaupunki sekä Aşağı Nüvədin, Balıqçılarin, Gərmətükin, Haftoniin, Hirkanin, İsti sun, Nərimanabadin ja Şirinsun taajamat. Kuntia on yhteensä 65 ja kyliä 84. Kaupunkiväestön osuus on 40,1 % (vuonna 2010). Vuoden 2009 väestönlaskennan mukaan piirin asukkaista 73,5 % on azereja ja 26,3 % tališeja. Asukkaista 86,0 % on azereja ja 13,6 % tališeja (vuonna 1999). Seudun pääelinkeino on maatalous, joka on erikoistunut viljan, vihannesten, hedelmien ja teen viljelyyn sekä karjanhoitoon. Lisäksi on elintarviketeollisuutta. Piirin kautta kulkee Bakun ja Astaran välinen maantie ja rautatie. Paikallislehtinä ilmestyvät Lənkəran ja Aşkarlıq. ==Lähteet== ==Aiheesta muualla== * Lənkəranin piirin sivusto * Azerbaidjan: Territorial and administrative units , , *
Rydman

Rydman on muun muassa seuraavien henkilöiden sukunimi: * Arvid Rydman (1884–1953), suomalainen voimistelija ja olympiamitalisti * August Edvard Rydman (1864–1915), suomalainen juristi ja Kotkan pormestari * Claes Rydman (1917–2006), suomalainen yritysjohtaja, kauppaneuvos * Eero Rydman (1889–1963), suomalainen poliitikko * Georg Rydman (1880–1940), suomalainen kirjailija * Heikki Ritavuori, (vuoteen 1905 Rydman, 1880–1922), suomalainen poliitikko ja ministeri * Jan Rydman (1959–2007), suomalainen tiedevalistuksen vaikuttaja * Kari Rydman (s. 1936), suomalainen säveltäjä * Karl Emil Rydman (1889–1957), jääkärialiupseeri * Leila Rydman-Kalervo (1898–1992), suomalainen kuvataiteilija * Mads Rydman (1930–1991), ruotsalainen runoilija * Magnus Rydman (1891-1970), suomalainen yritysjohtaja ja vuorineuvos * Maja Rydman (1911–1948), suomenruotsalainen runoilija * Sirpa Rydman, malli, muotialan yrittäjä ja elokuvanäyttelijä * Victor Magnus Rydman (1850-1916), suomalainen kauppias, liike- ja valtiopäivämies * Walter Rydman (1880-1950), suomalainen yritysjohtaja * Wille Rydman (s. 1986), Perussuomalaisten (aik. Kokoomuksen) kansanedustaja ja ministeri.
Rydberg

Rydberg on muun muassa seuraavien henkilöiden sukunimi: * Emilia Rydberg (s. 1978), ruotsalainen poplaulaja * Johannes Rydberg (1854–1919), ruotsalainen fyysikko, jonka mukaan on saanut nimensä Rydbergin vakio * Kaisu-Mirjami Rydberg (1905–1959), suomalainen kirjailija, lehtimies ja poliitikko * Lisa Rydberg (s. 1978), ruotsalainen viulisti * Viktor Rydberg (1828–1895), ruotsalainen kirjailija, lehtimies ja runoilija. == Muita merkityksiä == * Hotelli Rydberg, Tukholmassa 1857-1914 toiminut hotelli.
Kolari (täsmennyssivu)

Kolari voi tarkoittaa seuraavia: * Yleisnimiä: ** kolari eli törmäyksen luonteinen ajo-onnettomuus: auto- tai (harvemmin) junaonnettomuus ** kolari, nokikolari eli nykykielessä tavallisesti nuohooja ** kolari, vanhassa kielessä miilunpolttajaa merkitsevä sana. * Paikkoja: ** Kolari, kunta Lapin hallinnollisen nykymaakunnan länsiosassa, historiallisen Peräpohjolan luoteisnurkassa ** Kolari, Kolarin kylä eli Kolarin kirkonkylä eli Jokijalan kylä, Kolarin kunnan nykyinen hallintokeskus ** Kolari, ”Ruotsin-Kolari”, kylä Ruotsin Pajalan kunnassa, Suomen Kolarinsaaren kylän läheisyydessä ** Kolarin rautatieasema, rautatieasema Kolarin kunnassa. *Kolari, sukunimi.
T-luokka (hävittäjä)

T-luokka oli Britannian kuninkaallisen laivaston hävittäjäluokka, jotka muodostivat vuoden 1940 hätäohjelman () kahdeksan hävittäjää. Luokan alukset muodostivat aluksi saattuepalveluksessa niin kutsutun 6. hätälaivueen (). == Alukset == Apuaseina olleet neliputkiset kaksinaulaiset oli korvattu Mk IV kaksiputkisilla Boforsin 40 millimetrin ilmatorjuntatykeillä, mitä kutsuttiin toisinaan Hazemeyer-asennukseksi. Asennuksessa oli tykit vakautettu, joten aluksen keinunta ei estänyt tarkkaa tulta. Tulenjohtokoneeseen oli kytketty tyypin 282 tutka. T-luokan hävittäjätWhitley, M. J. s. 131 Nimi Telakka Kölinlasku Vesille Valmis Kohtalo HMS Teazer Cammell Laird, Birkenhead 20. lokakuuta 1941 7. tammikuuta 1943 13. syyskuuta 1943 muutettu tyypin 16 fregatiksi 1952 romutettu 7. elokuuta 1965 HMS Tenacious (ex -HMS Tempest) Cammell Laird 3. joulukuuta 1941 24. maaliskuuta 1943 30. lokakuuta 1943 romutettu kesäkuussa 1965 HMS Termagant William Denny and Brothers, Dumbarton 25. marraskuuta 1941 22. maaliskuuta 1943 8. lokakuuta 1943 muutettu tyypin 16 fregatiksi romutettu marraskuussa 1965 HMS Terpsichore Denny 25. marraskuuta 1941 17. kesäkuuta 1943 20. tammikuuta 1944 muutettu tyypin 16 fregatiksi 1954 romutettu toukokuussa 1966 HMS Troubridge John Brown and Company 10. marraskuuta 1941 23. syyskuuta 1942 8. maaliskuuta 1943 muutettu tyypin 15 fregatiksi 1957 romutettu toukokuussa 1970 HMS Tumult John Brown 16. marraskuuta 1941 9. marraskuuta 1942 2. huhtikuuta 1943 muutettu tyypin 16 fregatiksi 1950 romutettu 25. lokakuuta 1965 HMS Tuscan Swan Hunter and Wigham Richardson, Wallsend 6. syyskuuta 1941 28. toukokuuta 1942 11. maaliskuuta 1943 muutettu tyypin 16 fregatiksi 1952 romutettu 26. toukokuuta 1966 HMS Tyrian Swan Hunter 15. lokakuuta 1941 27. heinäkuuta 1942 8. huhtikuuta 1943 muutettu tyypin 16 fregatiksi romutettu 9. maaliskuuta 1965 ==Lähteet== * * * === Viitteet === *
Ja elämä jatkuu

Ja elämä jatkuu on iranilainen elokuva vuodelta 1992. Se on keskimmäinen osa Koker-trilogiasta, joka teki sen ohjaajasta Abbas Kiarostamista kuuluisan.Abbas Kiarostami All Movie Elokuvassa ohjaaja palaa poikansa kanssa edellisen elokuvansa Ystävä hädässä kuvauspaikoille sen jälkeen, kun alueella on sattunut maanjäristys. Elokuva sai São Paulon elokuvajuhlilla kriitikoiden erikoispalkinnon ja elokuva esitettiin myös Cannesin elokuvajuhlilla. Sen persiankielisestä nimestä ja pituudesta on eri versioita: Cannesissa Zendegi Edame Darad, Un Certain Regard Cannes Elonetissa Va zendegi edameh darad ja IMDB:ssä Zendegi va digar hich.Ja elämä jatkuu IMDB == Lähteet == Luokka:Vuoden 1992 elokuvat Luokka:Iranilaiset elokuvat Luokka:Abbas Kiarostamin ohjaamat elokuvat Luokka:Elokuvat elokuvanteosta
Aili Pulkka

Aili Elina Pulkka (o.s. Waris, 20. tammikuuta 1915 Helsinki – 9. syyskuuta 1987) oli suomalainen arkkitehti. Hän kirjoitti ylioppilaaksi Helsingin suomalaisesta yhteiskoulusta 1933 ja valmistui arkkitehdiksi Teknillisestä korkeakoulusta 1939. Opintomatkan Ranskaan hän teki Unicefin apurahalla 1948. Vuonna 1941 hän avioitui arkkitehti Niilo Pulkan kanssa.Diplomi-insinöörit ja arkkitehdit 1982, Suomen teknillinen seura ja Tekniska föreningen i Finland 1982, ISBN 951-9110-10-0. Aili Pulkka aloitti työuransa arkkitehtitoimisto Veikko Leisténin toimistoapulaisena 1939–1940 ja jatkoi arkkitehtitoimisto Viljo Revellin toimistoapulaisena 1940–1942, arkkitehtitoimisto Erkki Huttusen toimistoapulaisena 1942–1945 ja professori Alvar Aallon toimistoapulaisena 1945–1946. Vuonna 1946 hän perusti miehensä kanssa oman yrityksen arkkitehtitoimisto Aili ja Niilo Pulkan. Aili ja Niilo Pulkan suunnittelemia rakennuksia ovat muun muassa: * Kesälahden kirkko, 1950 * Valtion viljavarasto, Hernesaari, Helsinki, 1955 * Honkanummen hautausmaa, Vantaa, 1956 (asemakaava) * Pursimiehenkatu 8, Helsinki, 1958 * Levon hautausmaan kappeli, Lahti, 1958 * Helsingin urheilutalo, 1961 * Kalevankatu 57, Helsinki, 1961 * Teknillisen korkeakoulun vesitalousosaston toinen vaihe, Espoo * Teknillisen korkeakoulun kemian osasto, Espoo 1967. He ovat myös suunnitelleet Valkeakosken sankarihautausmaan muistomerkin (1955). == Kuvia tuotannosta == Kesälahti church 2 AB.jpg| Kesälahden kirkko (1950). Tiedosto:Hankasalmi sankarimuistomerkki.JPG|Sankarimuistomerkki, yhdessä Niilo Pulkan kanssa, 1950, Hankasalmi Tiedosto:Valkeakoski sankarihautausmaa muistomerkki.jpg|Sankarihautausmaan muistomerkki, yhdessä Niilo Pulkan kanssa, 1955, Valkeakoski. Helsingin urheilutalo1.JPG| Helsingin urheilutalo (1961). ==Lähteet== Luokka:Suomalaiset arkkitehdit Luokka:Vuonna 1915 syntyneet Luokka:Vuonna 1987 kuolleet
Burmalainen harppu

Burmalainen harppu on japanilainen elokuva vuodelta 1956. Se ajoittuu toisen maailmansodan loppuun. Burmassa taistellut sotamies Mizushima on järkyttynyt nähdessään, miten japanilaiset kaatuneet jätetään taistelukentille. Hän pukeutuu buddhalaiseksi munkiksi ja jää jälkeen hautaamaan toverinsa.Tiivistelmä Elonet Elokuva oli Oscar-ehdokkaana.Awards Allmovie Ohjaaja teki elokuvasta uuden version värifilmille vuonna 1985. == Rooleissa == == Lähteet == Luokka:Toiseen maailmansotaan pohjautuvat elokuvat Luokka:Japanilaiset draamaelokuvat Luokka:Japanilaiset mustavalkoelokuvat Luokka:Vuoden 1956 japanilaiset elokuvat
Leonid Nevzlin

Leonid Borisovitš Nevzlin (, , s. 21. syyskuuta 1959) on venäjänjuutalainen liikemies, joka elää maanpaossa Israelissa. Moskovan kaupunginoikeus tuomitsi elokuussa 2008 öljy-yhtiö Jukosin kakkosmiehenä toimineen Nevzlinin elinkautiseen vankeusrangaistukseen viidestä palkkamurhasta. Nevzlin itse sanoo murhasyytteiden olevan "Kremlin masinoima poliittinen jahti". Venäjän syyttäjänviraston mukaan Nevzlin on myös saattanut antaa määräyksen entisen venäläisagentin Aleksandr Litvinenkon myrkyttämisestä. Nevzlin kiistää myös tämän. Vuonna 2003 hän erosi Venäjän juutalaisen kongressin puheenjohtajan virastaan ja otti vastaan Israelin kansalaisuuden. Vuonna 2011 Nevzlin osti 20 % osuuden israelilaisesta Haaretz-sanomalehdestä. Maaliskuussa 2022 Nevzlin ilmoitti, että luopuu Venäjän kansalaisuudestaan. Syyksi hän ilmoitti Venäjän hyökkäyksen Ukrainaan, ja mainitsi kansalaisuuttaan käsittelevässä Facebook- päivityksessä, että "kaikki, mitä Putin koskee, kuolee". Nevzlin on toiminut lukuisissa juutalaisten intressejä käsittelevissä järjestöissä: mm. Venäjän juutalaisen kongressi, Beit Hatfutsot -museo sekä Jerusalemin heprealainen ja Tel Avivin yliopisto. Nevzlinin omaisuudeksi on arvioitu kaksi miljardia dollaria. == Kunnianosoituksia == * Ystävyyden ritarikunta (Venäjä, 1996) == Katso myös == * Mihail Hodorkovski == Lähteet == Luokka:Venäläiset liikemiehet Luokka:2000-vuosikymmenen oikeustapaukset Luokka:Vuonna 1959 syntyneet Luokka:Elävät henkilöt Luokka:Israelilaiset liikemiehet Luokka:Israelilaiset miljardöörit
Tehtaankoulu

Tehtaankoulu on historiallinen, teollisuuslaitoksen ylläpitämä koulu, joka huolehti tehtaan työntekijöiden lasten alkeisopetuksesta. Suomessa tehtaankouluja oli 1600-luvulta 1900-luvun puoliväliin. Pohjoismaiden ensimmäiset tehtaankoulut perustettiin Ruotsiin 1600-luvun alkupuolella. Vuosisadan puolivälissä niiden opetussuunnitelma oli jo varsin laaja sisältäen esimerkiksi latinan alkeisopetuksen. Näin oli muun muassa Ruotsissa Avestassa ja Kemiön Tjudassa. Tehtaankouluissa käytettiin 1800-luvun alkupuoliskolla Bell–Lancasterin opetusjärjestelmää, jossa varttuneemmat oppilaat opettajan johdolla opettivat aloittelevia koululaisia. Järjestelmää käytettiin vielä 1867 perustetussa Forssan tehtaan koulussa, mutta se väistyi kansakoulujärjestelmän kehittyessä.Otavan iso tietosanakirja, Otava 1960–1965, hakusana tehtaankoulu ja Bell–Lancasterin opetusjärjestelmä. Suomen 1850- ja 1860-luvulla perustetuista yksityiskouluista melkein puolet oli tehtaankouluja, eniten niitä oli Savossa ja Karjalassa. Eräät tehtaat ottivat käyttöön paikallisen oppivelvollisuuden määräämällä työntekijänsä lähettämään lapsensa tehtaankouluun. Kansakouluasetus säädettiin 1866 ja vuosisadan loppua kohden tehtaankouluja alettiin muuttaa kunnallisiksi kansakouluiksi. Suomen viimeinen tehtaan ylläpitämä kansakoulu oli Janakkalan Tervakoskella. Se siirtyi kunnan hoitoon 1950.Otavan iso tietosanakirja, hakusana tehtaankoulu. ==Lähteet== ==Kirjallisuutta== * Eelis Aurola: Suomen tehtaankoulut 1636–1881, omakustanne, Forssa 1961, Helsingin yliopiston väitöskirja. Julkaistu myös Suomen historiallisen seuran julkaisusarjassa Historiallisia tutkimuksia numerolla 61. Luokka:Koulujärjestelmät
U-luokka (hävittäjä)

U-luokka oli Britannian kuninkaallisen laivaston hävittäjäluokka, jotka muodostivat vuoden 1941 hätäohjelman () niin kutsutun 7. hätälaivueen () kahdeksan hävittäjää. Luokan alukset tilattiin 12. kesäkuuta ja ne olivat lähes suoria kopioita S-luokan hävittäjistä.Whitley, M. J. s. 132 == Alukset == Aluksia ei varustettu toimimaan Jäämeren olosuhteisiin. Ainoastaan HMS Grenville ja HMS Ulster varustettiin kolmijalkaisella mastolla ja loppuihin asennettiin lyhyt verkkomasto. HMS Ulsteria ei varustettu tutkalla. HMS Ulysses varustettiin neliputkisella kaksinaulaisella ja HMS Urchin kahdella kaksiputkisella 20 millimetrin Oerlikonilla. Loput luokan alukset aseistettiin 40 millimetrin vakautetuilla kaksiputkisilla ilmatorjuntatykeillä (Hazemayer). U-luokan hävittäjät Nimi Telakka Kölinlasku Vesille Valmis Kohtalo HMS Grenville Swan Hunter and Wigham Richardson, Wallsend 1. marraskuuta 1941 12. lokakuuta 1942 27. toukokuuta 1943 romutettavaksi 28. helmikuuta 1983 HMS Ulster Swan Hunter 12. marraskuuta 1941 9. marraskuuta 1942 30. kesäkuuta 1943 romutettavaksi 29. lokakuuta 1980 HMS Ulysses Cammell Laird, Birkenhead 14. maaliskuuta 1942 22. huhtikuuta 1943 23. joulukuuta 1943 romutettu 1970 HMS Undaunted Cammell Laird 8. syyskuuta 1942 19. heinäkuuta 1943 3. maaliskuuta 1944 uponnut maalilaivana marraskuussa 1978 HMS Undine John I. Thornycroft and Company, Woolston 18. maaliskuuta 1942 1. kesäkuuta 1943 23. joulukuuta 1943 romutettavaksi 15. marraskuuta 1965 HMS Ursa Thornycroft 2. toukokuuta 1942 22. heinäkuuta 1943 1. maaliskuuta 1944 romutettavaksi 23. syyskuuta 1967 HMS Urchin Vickers Armstrong, Barrow-in-Furness 28. maaliskuuta 1942 8. maaliskuuta 1943 24. syyskuuta 1943 romutettavaksi 6. elokuuta 1967 HMS Urania Vickers 18. kesäkuuta 1942 19. maaliskuuta 1943 18. tammikuuta 1944 romutettavaksi maaliskuussa 1971 == Muutostyöt == Grenvillen ja Ulsterin mastot vaihdettiin pitkät verkkomastot. Aluksista ainakin Urchinille, Ulsterille ja Uranialle asennettu tyypin 272 tutka korvattiin tyypillä 276. Tyypin 291 tutka siirrettiin lyhyeen mastoon Hazemayer-asennuksen etuosaan. Tyynellämerellä palvelleiden alusten ilmatorjuntaa vahvistettiin lisäämällä 20 millimetrin Oerlikoneja. == Katso myös == *Tyypin 15 fregatti ==Lähteet== * * * ===Viitteet=== *
Boudu eli miten välttyä hukkumasta

Boudu sauvé des eaux on ranskalainen Jean Renoirin ohjaama elokuva vuodelta 1932. Sitä on esitetty Suomessa nimillä Boudu ja Boudu eli miten välttyä hukkumasta.https://www.elonet.fi/fi/elokuva/194522 Se kertoo kulkurista, joka hyppää Seine-jokeen, ja kirjakauppiaasta, joka pelastaa hänet. == Lähteet == Luokka:Vuoden 1932 ranskalaiset elokuvat Luokka:Jean Renoirin ohjaamat elokuvat Luokka:Ranskalaiset komediaelokuvat Luokka:Ranskalaiset mustavalkoelokuvat Luokka:Elokuvat köyhyydestä
Osinkosuhde

Osinko/kokonaistulos eli osinkosuhde kertoo kuinka suuri yrityksen jakama osinko on suhteessa tilikauden tulokseen. Se siis kuvaa kuinka suuri osuus voitoista jaetaan osakkeenomistajille. Se osuus voittoa, jota ei jaeta osinkoina, jää yritykseen toiminnan kehittämistä ja investointeja varten. Osingot ovat osakkeiden arvonnousun ohella toinen tapa, jolla osakkeenomistajat voivat saada tuottoa sijoitukselleen. Kasvuhakuiset yritykset käyttävät tyypillisesti ison osan voitoistaan investointeihin, ja siksi niiden osinkosuhde on usein pienempi. Tällöin tavoitteena on, että sijoittajat pääsevät hyötymään näiden investointien kautta joskus tulevaisuudessa vielä enemmän. Yritykset voivat käyttää jakamattomia voittovaroja myös esimerkiksi omien osakkeiden takaisin ostamiseen. Osinkoina voidaan jakaa myös aiempina vuosina kertyneitä jakamattomia voittovaroja, joten osinkosuhde voi joskus olla yli 100 prosenttia. Osinkosuhdetta laskettaessa voidaan käyttää kokonaistulosta, josta on poistettu satunnaisten erien vaikutus. Satunnaiset erät ovat yrityksen tavanomaisesta toiminnasta poikkeavia kertaluonteisia tuottoja tai kuluja. Kun nämä erät jätetään huomiotta, osinkosuhde kuvaa paremmin yrityksen pysyvämpää voitonjaon suhdetta. == Katso myös == * Osinko * Osinko-osake * Osinkotuotto ==Lähteet== *Finanssikortit Luokka:Laskentatoimi Luokka:Osakeyhtiöt Luokka:Sijoittaminen Luokka:Tilinpäätösanalyysi
Sveitsin asevoimat

Sveitsin asevoimat (, , , ) vastaavat Sveitsin puolustuksesta, ja ne koostuvat maavoimista ja ilmavoimista. Vaikka Sveitsillä ei sisämaavaltiona ole merta, asevoimat ovat käyttäneet vartiolaivoja maan joilla ja järvillä. Asevoimien komentaja on Thomas Süssli. Sveitsissä on yleinen asevelvollisuus. *
Juusonranta

Juusonranta on Valkeakosken 22. kaupunginosa. Se sijaitsee Valkeakosken luoteisosassa, aivan taajama-asutuksen rajan luona. Juusonranta sijaitsee Lotilanjärven rannalla. Juusonranta on uusi kaupunginosa, ja se on saanut nimensä Juuso Waldenin mukaan. ==Aiheesta muualla== * Valkeakosken kaupunki: 22. kaupunginosa Luokka:Valkeakosken kaupunginosat
Səməd Vurğun

Səməd Vurğun (oikea nimi Səməd Yusif oğlu Vəkilov, , Самед Юсиф оглы Векилов, Samed Jusif ogly Vekilov; 21. maaliskuuta 1906 nykyisen Qazaxin piirin Yuxarı Salahlın kylä – 27. toukokuuta 1956 Baku) oli azerbaidžanilainen runoilija, näytelmäkirjailija ja yhteiskunnallinen vaikuttaja. Häntä pidetään azerinkielisen nykyrunouden alullepanijana. Səməd Vurğun syntyi talonpojan perheeseen. Hän valmistui Qazaxin opettajaseminaarista vuonna 1924, työskenteli opettajana, opiskeli Moskovan yliopistossa ja suoritti jatko- opintoja Bakussa. Vurğunin ensimmäiset teokset ilmestyivät vuonna 1924. 1700-luvun runoilijasta kertova runomuotoinen näytelmä Vaqif (1937) ja runonäytelmä Fərhad və Şirin (1941) saivat Stalin-palkinnon vuonna 1941 ja 1942. Vurğun toimi myös klassisen ja neuvostorunouden azerintajana. Vurğun liittyi Neuvostoliiton kommunistiseen puolueeseen vuonna 1940. Vuonna 1943 hän sai Azerbaidžanin SNT:n ansioituneen taiteilijan ja kansanrunoilijan arvonimet. Vuonna 1945 hänet valittiin Azerbaidžanin tiedeakatemian akateemikoksi. Hän toimi myös Neuvostoliiton korkeimman neuvoston edustajana. Runoilija on palkittu kahdella Leninin kunniamerkillä. == Lähteet == == Aiheesta muualla == Luokka:Azerbaidžanilaiset runoilijat Luokka:Näytelmäkirjailijat Luokka:Yhteiskunnalliset vaikuttajat Luokka:Vuonna 1906 syntyneet Luokka:Vuonna 1956 kuolleet
Seleniitti

Seleniitti (SeO32-) on anioni, joka muodostuu seleenihapokkeen protolysoituessa. Myös seleenihapokkeen suolat sisältävät seleniitti-anionin ja niitä kutsutaan seleniiteiksi. Seleniitit toimivat seleenin lähteinä esimerkiksi kasveille. ==Rakenne== Seleniitti-ioni on muodoltaan pyramidimainen ja seleeniatomi on pyramidin huippu. Seleenin ja happiatomien väliset etäisyydet ovat 1,72 Å. Seleniittianionin rakenteessa seleeniatomilla on vapaa elektronipari, joka toimii kiinteissä seleniiteissä "näkymättömän" ligandin tavoin, mikä vaikuttaa niiden kiderakenteeseen. ==Ominaisuudet== Seleniitti-ioni muistuttaa ominaisuuksiltaan isomorfista sulfiitti-ionia, mutta on voimakkaampi hapetin. Happamissa olosuhteissa seleniitti-ioni esiintyy vetyseleniitti-ioneina (HSeO3-), ja tällaisia liuoksia kuumennettaessa muodostuu diseleniitti-ioneja (Se2O52-). Vetyseleniiteistä ainoastaan skandiumvetyseleniitin rakenne tunnetaan hyvin.J. E. Hoffmann & M. G. King : "Selenium and Selenium Compounds", teoksessa Kirk-Othmer Encyclopedia of Chemical Technology, John Wiley & Sons, New York, 2001.Bernd E. Langner: "Selenium and Selenium Compounds", teoksessa Ullmann's Encyclopedia of Industrial Chemistry, John Wiley & Sons, New York, 2002. ==Valmistus== Seleniittejä voidaan valmistaa neutraloimalla seleenihapoketta metallioksideilla tai -hydroksideilla. Useita seleniittejä saadaan myös kuumentamalla seleenidioksidia metallioksidin kanssa. :Na2O + Se2 → Na2SeO3 Seleniittejä käytetään muun muassa lannoitteissa ja natrium-, sinkki-, ja bariumseleniittejä lasinvalmistuksessa. ==Lähteet== Luokka:Anionit Luokka:Seleeniyhdisteet
Teemu Tumelius

Teemu Tumelius (s. 1957 Helsinki) on suomalainen merimestari (evp) ja tietokirjailija. Tumeliuksen vanhemmat ovat Aulis Tumelius (1926–2006) ja Heidi Tumelius (1928–2019). ==Työura== Tumelius aloitti Helsingin kaupungin Palolaitoksen palveluksessa tammikuussa 1980. Tämän jälkeen Tumelius työskenteli vuorotyössä operatiivisella osastolla eri tehtävissä. Hänestä tuli meritoiminnan varajohtaja 2004 ja merimestari2009\. Hän siirtyi päällystötehtävään hallinto- ja kehittämisosaston esikuntaan 2013. Tumelius toimi luennoitsijana Pelastusopistossa, Raja- ja merivartiokoulussa ja Helsingin pelastuskoulussa. Reserviin (eläkkeelle) Helsingin kaupungin Pelastuslaitoksen vakinaisesta virasta Teemu Tumelius siirtyi täysin palvelleena kesäkuussa 2018. ==Teokset== * Helsingin Pelastuslaitoksen meritoiminta 1904–2004. Sulkava, 2004. ISBN 952-473-371-4. * Helsingin Pelastuslaitoksen vesisukellustoiminta 1955–2005 Sammakkomiehestä Pelastussukeltajaksi. Sulkava, 2005. ISBN 952-473-511-3. * Helsingin Pelastuslaitoksen lentopelastustoiminta LEKASTA MIRGIIN 1989–2009. Keuruu, 2009. ISBN 978-952-223-491-9. * Helsingin Pelastuslaitoksen koulutustoiminta 1972–2012 Koulutuskeskuksesta Pelastuskouluun. Keuruu, 2012. ISBN 978-952-272-308-6. * Rajavartiolaitoksen 5. valmiusjoukkue. Sisäisen ja ulkoisen turvallisuuden merellinen erikoisjoukko 1992–2017. Helsinki, 2017. ISBN 978-952-93-8111-1. * Simo Wecksténin seikkailumatka poikapalokunnasta pelastuskomentajaksi. Helsinki, 2020. ISBN 978-952-331-699-7. ==Merkittävimmät huomionosoitukset== * Väestönsuojelun 1. luokan ansiomitali 2020 * Rajavartiolaitoksen ansiomitali 2017 * The International Maritime Organization (IMO) huomionosoitus 2014 * Suomen Leijonan ritarikunnan ansioristi 2013 * Kultainen Helsinki-mitali 2011 * Keskuskauppakamarin kultainen elämäntyö ansiomerkki 2007 * Suomen Kiinteistöliiton kultainen ansiomerkki 2007 * Maanpuolustusmitali kultaisella soljella 2006 * Suomen Yrittäjien kultainen ansioristi 2004 ==Lähteet== Luokka:Suomalaiset tietokirjailijat Luokka:Vuonna 1957 syntyneet Luokka:Elävät henkilöt
Tähdet ja sotilaat

Tähdet ja sotilaat on unkarilainen elokuva vuodelta 1967. Sitä on esitetty Suomessa televisiossa myös nimellä Punaiset ja valkoiset. Se käsittelee Venäjän sisällissotaa. == Lähteet == == Aiheesta muualla == * Vesa Nykänen: Vallankumouksen kuohuja. Yle Teema 3.11.2014. * Harri-Ilmari Moilanen: Vallankumouksen kuohuja. Kansan uutiset 23.11.2014. Luokka:Vuoden 1967 unkarilaiset elokuvat Luokka:Unkarilaiset elokuvat Luokka:Neuvostoliittolaiset sotaelokuvat Luokka:Neuvostoliittolaiset mustavalkoelokuvat Luokka:Vuoden 1967 neuvostoliittolaiset elokuvat Luokka:Unkarilaiset mustavalkoelokuvat Luokka:Monikieliset elokuvat
Rotat heräävät

Rotat heräävät on jugoslavialainen elokuva vuodelta 1966. Se kertoo yksinäisestä nuoresta miehestä, joka yrittää turhaan muuttaa elämäänsä. Sen ohjaaja sai Berliinin elokuvajuhlilla hopeisen karhun. == Lähteet == Luokka:Vuoden 1966 elokuvat Luokka:Jugoslavialaiset elokuvat Luokka:Draamaelokuvat
Mäntsälän Viikkouutiset

Mäntsälän Viikkouutiset on Mäntsälässä kerran viikossa torstaisin ilmestyvä ilmaisjakelulehti. Vastaavana päätoimittajana Pentti Kiiski. Lehti kuuluu Lehtiyhtymä-konserniin. Paikkakunnalla ilmestyy lisäksi samaan yhtymään kuuluva tilattava paikallislehti Mäntsälä-Lehti ja toinen ilmaisjakelulehti Mäntsälän Uutiset. == Aiheesta muualla == *Kotisivu Luokka:Mäntsälä Luokka:Suomalaiset kaupunkilehdet
Taivaanrannan maalarit

Taivaanrannan maalarit (Bye Bye Brasil) on Carlos Dieguesin ohjaama elokuva vuodelta 1979. Elokuva kertoo Brasilian maaseudulla kiertelevästä sirkusseurueesta. Se oli Cannesin elokuvajuhlilla ehdokkaana Kultaisen palmun saajaksi. The New York Timesin kriitikot valitsivat Taivaanrannan maalarit vuonna 2004 yhdeksi kaikkien aikojen tuhannesta parhaasta elokuvasta maailmassa. Elokuvan televisioesityksen alla joulukuussa 1982 Helsingin Sanomien Mikael Fränti luonnehti sitä Fellini-vaikutteiseksi elokuvaksi ihmisistã, joilla on unelmia ja halua selvitã hengissä tilanteessa, jossa televisio on vienyt kansan kiinnostuksen sirkushuveihin. Hän kehui elokuvan hyvällä maulla toteutettuja seksikohtauksia. == Lähteet == Luokka:Vuoden 1979 ranskalaiset elokuvat Luokka:Brasilialaiset elokuvat Luokka:Argentiinalaiset elokuvat Luokka:Ranskalaiset draamaelokuvat
Riian radio- ja televisiotorni

Riian radio- ja televisiotorni () on 368,5 metriä korkea torni Riiassa Latviassa. Se on Euroopan unionin korkein ilman tukea pystyssä pysyvä rakennus ja Euroopan kolmanneksi korkein rakennus (Ostankinon televisiotornin ja Kiovan televisiotornin jälkeen). Torni rakennettiin vuosien 1979 ja 1986 välissä. 97 metrin korkeudessa sijaitsee näköalatasanne, josta näkee suurimman osan kaupungista. Torni on rakennettu Zaķusalan saarelle, joka sijaitsee keskellä Väinäjokea. Tornin on sanottu kestävän kovatkin tuulet ilman havaittavaa tärinää. Tornissa on kaksi hissiä ja yhdet portaat. Torni aloitti lähetyksensä vuonna 1986. == Lähteet == == Aiheesta muualla == *TV-tornin kotisivut *TV- torni structurae.de -sivustolla Luokka:Riian rakennukset ja rakennelmat Luokka:Televisiotornit Luokka:Näkötornit
Italian kuningaskunta (Napoleon)

Italian kuningaskunta (, mutta myös Regno Italico) oli Napoleonin Ranskan vasallivaltio 17. maaliskuuta 1805 – 11. huhtikuuta 1814 nykyisessä Pohjois- Italiassa. Se syntyi, kun vuonna 1801 perustettu Italian tasavalta muutettiin kuningaskunnaksi. Kuningaskunnan kuninkaana oli Napoleon I ja varakuninkaana Eugène de Beauharnais, joka oli valtion syntyessä 24-vuotias. Napoleon kruunattiin Milanon katedraalissa 26. toukokuuta Lombardian rautakruunulla. Napoleonin titteli oli ”Ranskan keisari ja Italian kuningas” (), koska tämä korosti Italian tärkeyttä hänelle. == Aiheesta muualla == Luokka:Italian entiset valtiot ja valtiomuodostelmat
Bonnie ja Clyde (elokuva)

Bonnie ja Clyde () on Arthur Pennin ohjaama elokuva vuodelta 1967. Se kertoo rikollispari Bonnie ja Clyden tarinan. Suomen televisiossa sitä on esitetty myös nimellä Bonnie ja Clyde... me ryöstämme pankkeja.Elonet. Elokuva sai Oscarit parhaasta kuvauksesta ja parhaasta naissivuosasta. Bonnie ja Clyde valittiin vuonna 1992 Yhdysvaltojen kongressin kirjaston National Film Registryyn, johon kootaan esteettisesti, historiallisesti ja kulttuurisesti merkittäviä amerikkalaiselokuvia.Complete National Film Registry Listing. National Film Preservation Board, Library of Congress. Viitattu 3.7.2016. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive). == Lähteet == Luokka:Vuoden 1967 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Arthur Pennin ohjaamat elokuvat Luokka:Parhaan naissivuosan Oscar-palkinnon saaneet elokuvat Luokka:Parhaan kuvauksen Oscar-palkinnon saaneet elokuvat
Teena Marie

Teena Marie (oikealta nimeltään Mary Christine Brockert; 5. maaliskuuta 1956 Santa Monica, Kalifornia - 26\. joulukuuta 2010 Los Angeles) oli yhdysvaltalainen laulaja-lauluntekijä ja tuottaja. Laulamisen ohella Teena Marie soitti rytmikitaraa, koskettimia ja congarumpuja. Hän myös kirjoitti, tuotti, lauloi ja sovitti käytännössä kaikki laulunsa vuoden 1980 levystään Irons in the Fire alkaen. R&B-laulaja; Teena Marie aloitti työskennellä vuoden 1977 tienoilla Motown Recordsille, jossa R&B-legenda; Rick James otti hänet suojatikseen. Teena Marien debyyttialbumi Wild and Peaceful ilmestyi vuonna 1979 ja sisälsi Rick Jamesin kanssa lauletun dueton "I'm Just a Sucker for Your Love". Seuraava albumi Lady T oli saanut nimensä Teena Marien lempinimen mukaan. Vuonna 1983 Teena Marien levy-yhtiöksi vaihtui Epic ja hänen kuudennella albumillaan, vuoden 1984 Starchildilla oli uran suurin hitti, "Lovergirl". Teena Marien suosio laski 1980-luvun loppupuolella ja sopimus Epicin kanssa päättyi vuoden 1990 Ivory-albumiin. Vuonna 1994 laulaja julkaisi levyn Passion Play omalla Sarat-levymerkillään. Kymmenen vuotta myöhemmin ilmestyi Marien seuraava albumi La Doña Cash Money -yhtiön kautta. Levyä tekemässä olivat myös Gerald LeVert, Rick James ja MC Lyte. Tätä seurasi Sapphire pari vuotta myöhemmin. Teena Marien viimeiseksi studioalbumiksi jäi vuonna 2009 Stax Recordsin julkaisema Congo Square. == Studioalbumit == *Wild and Peaceful (1979) *Lady T (1980) *Irons in the Fire (1980) *It Must Be Magic (1981) *Robbery (1983) *Starchild (1984) *Emerald City (1986) *Naked to the World (1988) *Ivory (1990) *Passion Play (1994) *La Doña (2004) *Sapphire (2006) *Congo Square (2009) == Lähteet == Luokka:Yhdysvaltalaiset funklaulajat Luokka:Yhdysvaltalaiset laulaja-lauluntekijät Luokka:Yhdysvaltalaiset musiikkituottajat Luokka:Yhdysvaltalaiset rhythm and blues -laulajat Luokka:Yhdysvaltalaiset soullaulajat Luokka:Vuonna 1956 syntyneet Luokka:Vuonna 2010 kuolleet
Skidzel

Skidzel (), Skidal () eli Skidel (; ; ) on pieni kaupunki Hrodnan alueen Hrodnan piirissä Valko-Venäjän länsiosissa. Kaupungin väkiluku oli lokakuussa 2009 yhteensä 10 869. == Liikenneyhteydet == Skidzel sijaitsee maanteitse 30 kilometriä Hrodnan kaupungin itäpuolella. Hrodnasta Minskiin vievä valtatie M6 jakaa kaupungin pohjoiseen ja eteläiseen osaan. Lidaan on tätä valtatietä seuraten runsas 80 kilometriä ja Minskiin noin 240 kilometrin matka. Kaupungin eteläisessä osassa sijaitsee Valko-Venäjän rautateiden Hrodna-Masty-osuuden asema Skidel (). Linja-autoasema on puolestaan valtatien pohjoispuolessa osassa kaupunkia (noin ). Hrodnan lentoasema (Obuhovo) sijaitsee noin 17 kilometriä Skidzelin keskustan länsipuolella. Vesistönsä puolesta kaupunki kuuluu Niemen-joen valuma-alueeseen; joen sivuhaara Kotra () virtaa kaupungin länsilaidalla. == Lähteet == == Aiheesta muualla == *Lyhyt kaupunkikuvaus (garady.org) *Hrodnan alueen viralliset sivut Hrodnan piiristä, jossa raionissa Skidzel sijaitsee , ja (region.grodno.by) *WikiMapia karttalinkki, kohteiden selitykset pääosin tai *Neuvostoliiton aikaista topografiakarttaa Skidzelin kaupungista (maps.vlasenko.net) *Valkovenäläinen sääennuste Skidzeliin (pogoda.by) *Diocese of Grodno (Hrodnan roomalaiskatolinen hiippakunta) (catholic.by) Luokka:Hrodnan alueen kaupungit
Mother India

Mother India () on Mehboob Khanin ohjaama ja tuottama intialainen draamaelokuva vuodelta 1957. Se on uudelleenfilmatisointi saman ohjaajan elokuvasta Aurat vuodelta 1940. Mother India oli Oscar-ehdokkaana parhaaksi vieraskieliseksi elokuvaksi.Awards Allmovie Se sijoittui kolmanneksi British Film Instituten 10 parhaan intialaisen elokuvan listalla. Elokuva kertoo köyhästä intialaisesta sankariäidistä, joka kärsii kahden poikansa takia. == Näyttelijät == == Lähteet == == Aiheesta muualla == * * * Luokka:Vuoden 1957 intialaiset elokuvat Luokka:Intialaiset draamaelokuvat Luokka:Intialaiset uudelleenfilmatisoinnit Luokka:Hindinkieliset elokuvat Luokka:Elokuvat köyhyydestä
Passion Play

Passion Play on englanninkielinen termi pääsiäisnäytelmälle. Passion Play voi myös viitata seuraaviin: * A Passion Play, Jethro Tullin albumi * Passion Play, Teena Marien vuoden 1994 albumi * Passion Play, Passionworksin vuoden 2003 debyyttialbumi * Dark Passion Play, Nightwishin albumi * Passion Play, Mitch Glazerin ohjaama elokuva vuodelta 2011.